C 252/70
DA
Den Europæiske Unions Tidende
17.7.2023
Sagsøgerens påstande — Rådets gennemførelsesforordning (EU) 2023/571 af 13. marts 2023 om gennemførelse af forordning (EU) nr.
269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2023, L 75 I, s. 1), annulleres, for så vidt som den vedrører sagsøgeren. — Rådets afgørelse (FUSP) 2023/572 af 13. marts 2023 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2023, L 75 I, s. 134), annulleres, for så vidt som den vedrører sagsøgeren. — Følgelig tilpligtes Rådet at fjerne sagsøgerens navn fra bilagene til Rådets afgørelse (FUSP) 2023/572 af 13. marts 2023 og Rådets gennemførelsesforordning (EU) 2023/571 af 14. marts 2023 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed. — Rådet tilpligtes at betale sagsomkostningerne, herunder de af sagsøgeren afholdte omkostninger.
Søgsmålsgrunde og væsentligste argumenter Til støtte for søgsmålet har sagsøgeren fremsat tre anbringender. 1.
Første anbringende om et åbenbart urigtigt skøn for så vidt angår de faktiske omstændigheder. 2.
Andet anbringende om en ulovlighedsindsigelse med hensyn til artikel 1, litra d) og g), i Rådets forordning (EU) 2022/330 af 25. februar 2022 om ændring af forordning (EU) nr.
269/2014, for så vidt som denne retsakt udgør et indgreb i de i artikel 2 [TEU] forankrede værdier om frihed og retsstat samt i princippet om forudsigelighed af Unionens retsakter og proportionalitetsprincippet. 3.
Tredje anbringende om en tilsidesættelse af retten til forsvar, af retten til en effektiv domstolsbeskyttelse og af adgangen til effektive retsmidler.
Sag anlagt den 24. maj 2023 — Birių Krovinių Terminalas mod Rådet (Sag T-287/23) (2023/C 252/84) Processprog: engelsk Parter Sagsøger: Birių Krovinių Terminalas UAB (Klaipeda, Litauen) (ved advokat V. Ostrovskis) Sagsøgt: Rådet for Den Europæiske Union
Sagsøgerens påstande — Artikel 2g, stk.
1 og 1a, i Rådets afgørelse 2012/642/FUSP af 15. oktober 2012 om restriktive foranstaltninger på baggrund af situationen i Belarus og Belarus’ involvering i den russiske aggression mod Ukraine, som ændret ved Rådets afgørelse (FUSP) 2023/421, annulleres, for så vidt som de heri fastsatte restriktioner med hensyn til overførsel af potaske fra Belarus og restriktionerne med hensyn til EU-erhvervsdrivendes evne til i forbindelse hermed direkte eller indirekte at levere teknisk bistand, mæglervirksomhed, finansieringsmidler eller finansiel bistand, herunder finansielle derivater, samt forsikring og genforsikring (herefter samlet »de omhandlede restriktioner«) udgør et forbud mod overførsel af potaske fra Belarus via Litauens område, navnlig ad søvejen gennem havnen i Klaipeda.